open-index/open-wikipedia-markdown huggingface dataset:
Formati i letrës

**Formati i letrës** është shenjë që tregon madhësinë dhe proporcionet e faqes së letrës (për letër në rolne format caktohet me gjerësinë e rolnes). Nga viti 1920, në Gjermani filluan të zbatoheshin formatet standarde të letrës, të cilat u zbatuan në industrinë e letrës.

## Formatet standarde 
Formatet standarde të letrës që quhen edhe formate normale janë sipas sistemit ISO 216 (më parë : *DIN*), ku gjithmonë ana e shkurtër e faqes (m) është në proporcion me të gjatën (M), si e madhja me dy herë me të voglën e faqes :

 \frac{m}{M} = \frac{M}{2\,m} 

kjo jep raportin M=\sqrt{2}\,m.

Prandaj, sipas kësaj, nëse e ndajmë për gjysmë një format të letrës apo i bashkojmë dy formate standarde të letrës, përsëri fitojmë format me proporcione të njëjta. Formatet standarde të letrës përfshijnë rendin kryesor *A* dhe rendet ndihëse *B*, *C*, dhe *D*. Çdo rend është i ndarë në klasë nga 0 deri në 12, kurse çdo njëra prej tyre përfitohet nëse bëhet ndarja nga ana e gjatë për gjysmë, pra në sipërfaqe përfitohen dy klasë fqinjë sikurse 2 : 1
Formatet shënohen me milimetra, kurse në Angli dhe SHBA me inça.
Herci

**Herci** (origj. Hertz; simboli **Hz**) është njësi matëse e frekuencës që rrjedhë nga Sistemit Ndërkombëtar. Emrin e ka marrë për nder të fizikanit gjerman Heinrich Rudolf Hertz, i cili dha kontribut në fushën e elektromagnetikes.

1 Hz = s-1 = 1/s

Herc përkufizohet thjeshtë "*një për sekondë*"; 100 Hz "*njëqind për sekondë*". Njësia mund të përdorët për çfarëdo ngjarje fizike me përsëritje periodike. Akrepi i sekondave në një orë, për shembull, lëviz me frekuencën 1 Hz. 

Më parë është përdorur njësia ekuivalente *cikle për sekondë* (cps).

## Shumëfishat 
Shumëfishat dhe nënfishat e hercit formohen me parashtesa si të gjitha njësitë tjera SI.

## Shëmbujt 
* 50 apo 60 Hertz(Hz), elektromagnetikë – frekuenca e rrymës alternative e furnizuar nga kompanitë elektrike
* 261,626 Hertz(Hz),akustikë – nota muzikore Do qendrore
* 440 Hertz(Hz), akustikë – përdorur për të akorduar instrumentet muzikore
* 104 kilohertz(kHz),elektronikë – shpejtësia e orës së mikroprocesori të parë komercial, Intel 4004 (1971)
* 88-108 Megahertz(MHz), elektromagnetizëm – frekuenca e transmetimit radiofonik FM 
* 2-4 Gigahertz(GHz), elektronikë – shpejtësia e orës të mikroprocesorëve më të fundit
* 460 Terahertz(THz), elektromagnetizëm – frekuenca e dritës së kuqe
* 30 Petahertz (PHz), elektromagnetizëm – rrezet X
Muin Çami

**Muin Çami** (Gjirokastër, 13 shkurt 1923 - 14 dhjetor 2011) ka qenë veprimtar i Frontit Nacional-Çlirimtar dhe historian shqiptar.

## Biografia 
U lind në Gjirokastër më 13 shkurt 1923, ku kreu shkollimin fillor dhe të mesëm. Më 1940 nisi punën në ndërmarrjen "Selfo", në vitet 1942-43 ka punuar telegrafist në zyrat e PTT-Tepelenë. Në vitin 1944 del partizan dhe ngarkohet me detyrën e përgjegjësit të Stacionit Radiofonik të Brigadës së VIII-S, me komandant trimin Asaf Dragoti (Tahiraj). Pasçlirimit, ai vazhdon punën si radist në Ministrinë e Punëve të Brendshme, për të kaluar më pas pranë Legatës së RP të Shqipërisë në Beograd, në vitet 1946-1950. Kthehet që andej në Ministrinë e Punëve të Jashtëme, ku punoi deri më 1953. Pas kësaj, emërohet shef në Sektorin e Tregëtisë së Jashtëme, për të kaluar në vitin 1955 në Institutin e Shkencave dhe më tej, në vitin 1957 në Institutin e Historisë.

Arësimin e lartë e ka kryer pa shkëputje nga puna në vitet 1951-'55. Më 1972 meriton titullin "Bashkëpunëtor i vjetër Shkencor" dhe më 1987 mbron "Doktoraturën", duke fituar gradën "Doktor i Shkencave Historike". Më 1994 i jepet titulli "Profesor".

Prof.Dr. Muin Çami i përket plejadës së historianëve më në zë të Shqipërisë. Ka botuar disa monografi në vitet 1969,1987 dhe më 1999. Është bashkautor në përgatitjen e vëllimit të dytë të Historisë së Shqipërisë (1965) dhe të tretë (1984). Është bashkëpërgatitës dhe përgjegjës i dy vëllimeve me Dokumente (1975 - 1976). Po ai është, gjithashtu, autor i një numri zerash në Fjalorin Enciklopedik Shqiptar, më 1985.

Ka botuar dhjetra artikuj shkencorë në revistat shkencore "Studime historike", "Studia Albanica" etj. Ka mbajtur kumtesa dhe referate në sesione shkencore, brenda dhe jashtë vendit.

Muin Çami ka dhënë ndihmesën e vet edhe në ngritjen e Muzeut Historik Kombëtar në Tiranë, por edhe për disa muze të rretheve të ndryshme të vendit...

Ka propaganduar arritjet e historiografisë shqiptare me artikuj të shumtë publicistikë. Studimet e këtij historiani u përkasin periudhave të ndryshme historike, por veçanërisht, ato kanë të bëjnë me periudhën 1912-1924. 

## Botime 
*“Lufta çlirimtare antiimperialiste e popullit shqiptar në vitet 1918-1920” - 
*“Shqipëria në marrëdhëniet ndërkombëtare” (-) - 
*“Shqiptarët dhe francezët në Korçë” - 
*“Lufta e Vlorës, faktorët e fitores” - 
*“Shqipëria në rrjedhat e historisë 1912-1924” - 

## Referime
Protagonisti

parapamje|Hamleti i Shekspirit, Princi i Danimarkës. William Morris Hunt, vaj në pëlhurë, shek.1864.
Një **protagonist** (nga greqishtja e vjetër: πρωταγωνιστής prōtagōnistḗs 'ai që luan pjesën e parë, aktori kryesor') është personazhi kryesor i një tregimi. Protagonisti merr vendime kyçe që ndikojnë në komplot, duke ndikuar kryesisht në histori dhe duke e çuar atë përpara, dhe shpesh është personazhi që përballet me pengesat më të rëndësishme. Nëse një histori përmban një nënkomplot, ose është një tregim i përbërë nga disa histori, atëherë çdo nënplot mund të ketë protagonistin e vet.  

Protagonist është personazhi, fati i të cilit ndiqet më nga afër nga lexuesi ose publiku, dhe që kundërshtohet nga antagonisti. Antagonisti ofron pengesa dhe komplikime dhe krijon konflikte që testojnë protagonistin, duke zbuluar pikat e forta dhe të dobëta të karakterit të protagonistit dhe duke e bërë protagonistin të zhvillohet si rezultat.

Në vepra literature apo film antagonisti është kundërshtari i protagonistit.

## Shiko edhe 
* Antagonisti
* Artisti
* Personazhi

## Referime
Korrektura

**Korrektura** është përmirsimi i gabimeve në tekst të radhitur. Nëpërmjet korrekturës bëhet përmirsimi i gabimeve në tekstin e radhitur në dorshkrim dhe për shtyp. Korrektura klasifikohet në: korrekturë e dorshkrimeve, korrekturë shtëpiake, korrekturë e autorit, revizion, superrevizion dhe revizion në makinë në shtypshkronjë. Gabimet e gjetura gjatë leximit të tekstit të radhitur nga korrektori shënohen me shenja të korrekturës.
Hentai

**Hentai** është fjalë në japonisht që do të thotë “pamje e çuditshme” (ose aspekt i çuditshëm), por ndonjëherë, në situate të ndryshme mund të marrë edhe kuptimin e fjalës “pervers”.  Megjithatë në shumë vende të tjera kjo fjalë përdoret për të treguar një film anime, libër manga ose video lojë që kanë zakonisht në përmbajtjen e tyre material pornografik.  Në Japoni kuptohet që ky material është "jū hachi kin" (i ndaluar për personat nën moshën 18 vjeç) dhe mund të emërtohen me emrat ecchi ose H anime (anime me përmbajtje seksuale), “Seinen” (Për të rritur) etj.

Fjala hentai përdoret zakonisht jashtë Japonisë për të karakterizuar filma pornografik të animuar që mund të mos jenë vetëm manga ose anime, por thjeshtë një kopje ose ri-karakterizim të një personazhi të animuar.
Djathë i skuqur

Kaçkavalli ose djathi i bardhë i fortë, pritet në feta drejtkëndshe, lyhet me miell, në vezë të rrahura me pak ujë dhe skuqet në lyrë të nxehtë.

Djathi mund të skuqet edhe pa vezë, vetëm me miell, por në këtë rast lyra duhet të nxehet shumë.
Sallatë me lakër të bardhë

Për sallatë përdoret lakra e ëmbël. Koka e lakrës pastrohet nga gjethet e dëmtuara, shpëlahet, pritet përgjysmë ose në katërsh dhe duke mbajtur koçanin, pritet në fije të holla, spërkatet me kripë, piper të kuq dhe pak sheqer. Shtypet derisa të lëshojë lëng, përzihet me vaj e uthull dhe vendoset në pjatë. Për ta zbukuruar i hidhet majdanoz i grirë hollë dhe gogozhare. Kjo sallatë mund të përgatitet dhe ndryshe : lakra e prerë hollë vendoset në tenxhere, i shtohet kripë dhe uthull. Pastaj ngrohet e përzihet derisa të shihet se është zbutur pak. Lihet të ftohet dhe rregullohet me vaj e uthull.

Për 500 g lakër duhen :
*vaj 3-4 lugë gjelle,
* uthull 2 lugë gjelle,
* kripë, sheqer, 
* majdanoz 2-3 fije.
Sallatë me lulelakër

Për këtë sallatë zgjidhen lulelakra të bardha dhe të dendura. Lulelakra pastrohet nga gjethet jeshile e koçanët, lahet dhe vihet për t'u zier në ujë të vluar me kripë. Që të ziejnë në të njëjtën kohë, koçanët që janë të mëdhenj, ndahen në 2-3 pjesë. Pasi të jenë zier, ndahen në lule të veçanta, vendosen në pjatë dhe spërkaten me vaj, lëng limoni ose limontoz të shkrirë në ujë. I shtohet kripë e piper i zi.

Për 500 g lulelakër duhen :
*vaj 3-4 lugë gjelle,
* limon 1 kokërr mesatare,
* piper, kripë.
Sallatë me radhiqe

*Radhiqet e pastruara dhe të lara mirë zihen në ujë të vluar me kripë për 10 minuta. Pasi të kenë zier kullohen, priten dhe vendosen në pjatë. Përsipër i hidhet vaj ulliri, lëng limoni dhe kripë.

:Për 500 g radhiqe duhen:
:vaj 3-4 lugë, limon 1 kokërr mesatare, kripë.
Sallatë me spinaq

Spinaqi i pastruar dhe i larë mirë përvëlohet për 3-4 minuta në ujë të vluar me kripë, i kullohet uji, pritet në copa të vogla dhe mund të përdoret në mënyrë të thjeshtë si radhiqet (d.m.th. duke i spërkatur me vaj e lëng limoni), ose përzihet me qepë të skuqura dhe kur vihet në pjatë i hidhen hudhra të grira imët ose të shtypura në havan.mund t'i hidhni ereza te tjera sipas shijes tuaj!

Për 500 g spinaq duhen :
*vaj 3-4 lugë gjelle, 
*limon 1 kokërr, 
*kripë,
* qepë 2 kokrra,
* disa thelpinj hudhra.
Sallatë me endivi

Sallata endivi është pak e hidhur, por vlerën ushqimore e ka njëlloj si sallata e freskët. Përgatitet si sallata jeshile, d.m.th. grihet hollë dhe spërkatet me kopër, vaj e uthull ose më parë përvëlohet 2-3 minuta në ujë të vluar me kripë. Në këtë rast serviret me vaj, lëng limoni ose limontoz.

Për 500 g sallatë endivi duhen :
*vaj 3-4 lugë,
* limon 1 kokërr, 
*kripë.
Sallatë me domate e kastraveca

Kastravecat e njomë lahen mirë, u pritet maja dhe bishti, ndërsa të mëdhenjtë qërohen, priten rrumbullak dhe vendosen në mes të pjatës në formë shkalle. Rreth e qark vihen domate të prera në formë rrathësh, qepë të grira hollë të përziera me majdanoz, me vaj e uthull dhe kripë.

Për 500 g kastraveca e domate duhen :
*vaj 3-4 lugë gjelle,
* uthull 2 lugë,
* qepë 2 kokrra, 
*majdanoz 2-3 fije,
* kripë.
Sallatë verore

Në një pjatë vendosen kastraveca, domate të prera në formë rrethi dhe speca jeshile të grirë në formë fijesh. Sallata spërkatet me vaj, uthull, kripë, përzihet lehtë dhe vendoset në pjatë. Sipër i hidhen qepë të grira hollë të përziera me majdanoz.

Për 500 g domate e kastraveca duhen : 
*speca 200 g, 
*vaj 4-5 lugë gjelle,
* uthull 2 lugë gjelle,
* qepë 2 kokrra,
* majdanoz 2-3 fije,
* kripë.
John Grisham

**John Grisham**, origjinal **Jonathan Algara Bommes**, lindi më 8 shkurt 1955 në Jonesboro, Arkansas, ShBA. Është një shkrimtar i njohur nga ShBA për libra gjyqësor, thriller dhe krimi.
Vezë të ziera pa lëvozhgë

Në tenxhere të vogël hidhet ujë dhe kur të marrë valë, shtohet kripë e uthull, e thyejmë vezën në pjatë, duke u kujdesur që të mos prishet e verdha. Kur uji është duke vluar hidhet veza dhe mblidhet anash e bardha me kujdes që të mbulohet e verdha. Zihet 3-4 minuta dhe hiqet me anë të një luge me vrima. Veza e zier në këtë mënyrë shërbehet me pure patate, pure spinaqi etj.
Vezë syze

Në një tigan të posaçëm ose tigane të vegjël me dy veshë hidhet gjalpi ose margarina e pasi të jetë shkrirë hidhen vezët me kujdes në mënyrë që e verdha të mos prishet. Lihet 3-4 minuta në zjarr derisa të mpikset e bardha, ndërsa e verdha të jetë e lëngshme. Kripa i hidhet sipas dëshirës.

Shënim:

Si rregull, vezët duhet të thyhen më parë në pjatë dhe pastaj të hidhen në tigan, pasi ndodh që mund të dalin të prishura. Vezët bëhen të shijshme me gjalpë, kjo varet nga dëshira e shija e secilit, mund të bëhen edhe me vaj.
Vezë syze me qepë të njoma

Qepët e njoma të pastruara e lara priten 3–4&nbsp;cm skuqen në zjarr të ngadalshëm mbuluar me kapak sa të zbuten, i hidhet kripë, kopër dhe në fund vezët.

Për 1 person :
*vezë 1 ose 2 kokrra, 
*qepë 2 copë mesatare,
* vaj 2 lugë gjelle,
* kripë, kopër.
Vezë me qepë e domate

Qepët e grira hollë kaurdisen sa të zverdhen e të zbuten, i hidhen domatet e qëruara nga cipa dhe vazhdohet kaurdisja, shtohet kripë, piper, majdanoz dhe vezët sipër. Skuqen sa të mpikset e bardha e vezës.

Për 1 person :
*vezë 1 ose 2 kokrra,
* qepë 1 kokërr mesatare,
* vaj 2 lugë gjelle, 
*domate 1 kokërr mesatare,
* kripë, piper, majdanoz.
Vezë me mish

Zgjidhet mish tul i butë pa damarë, rrihet me satër, pritet në rripa të hollë dhe lihet në një anë.

Në tigan hidhen qepë të grira hollë në formë gjysmë rrethi, skuqen në zjarr të ngadalshëm sa të zverdhen e të zbuten, hidhet mishi dhe vazhdohet kaurdisja mbuluar me kapak duke hedhur kripë, kopër dhe vezët syze. Skuqen sa të mpikset e bardha e vezës.

Për 1 person :
*vezë 1 ose 2 kokrra,
* mish 1 thelë mesatare, 
*qepë 1 kokërr të vogël,
* vaj 2 lugë gjelle,
* kripë, piper, kopër.
Vezë me sallam ose mortadelë

Në tigan me yndyrë skuqet sallami ose mortadela e prerë në feta ose rripa, hidhen vezët dhe skuqen sa të mpikset e bardha e vezës.

Për 1 person :
*vezë 1 ose 2 kokrra, 
*yndyrë 2 lugë gjelle,
* sallam 4-5 feta.
Omëletë e thjeshtë

Në pjatë rrihen vezët me pak kripë e qumësht dhe skuqen në tigan me yndyrë (gjalpë) të nxehtë. Hapet masa në fundin e tiganit, piqet dhe mblidhet në formë roleje, duke e vendosur në pjatë me palosje poshtë.

Për 1 person :
*vezë : 2 kokrra,
* qumësht : 2 lugë gjelle,
* lyrë : 2 lugë gjelle ose gjalpë të freskët : 1 lugë gjelle,
* pak kripë.
Maskarai

Një **maskara** i vizatuar|thumb|200px
Një **maskara** apo **i lig** është një personazh i trilluar i cili e ka rolin negativ ose paraqet rolin e antagonistit. Maskarenjtë shfaqën më së shumti në filma, seri, stripa dhe literaturë.

Është një personazh i zakonshëm, qoftë i bazuar në një narrativë historike apo në një letërsi artistike. Fjalori i Pashkurtuar i Random House e përcakton një personazh të tillë si "një person mizorisht dashakeq që është i përfshirë ose i përkushtuar ndaj ligësisë ose krimit; horr; ose një personazh në një dramë, roman ose të ngjashme, i cili përbën një agjent të rëndësishëm të lig në komplot". Antonimi i një horri është një hero.

Qëllimi strukturor i horr është të shërbejë si e kundërta e personazhit hero, dhe motivet ose veprimet e tij të liga e shtyjnë një komplot përpara. Në dallim nga heroi, i cili përcaktohet nga bëmat e zgjuarsisë dhe trimërisë dhe ndjekja e drejtësisë dhe e së mirës më të madhe, një horr shpesh përcaktohet nga veprimet e tij të egoizmit, ligësisë, arrogancës, mizorisë dhe dinakërisë, duke shfaqur sjellje imorale që mund të kundërshtojnë ose shtrembërojnë drejtësinë.

## Shiko edhe 
* Stripi
* Antiheroi
* Superhero
* Supermaskarai
* Shkencëtari i çmendur

## Burime
Metro-Goldwyn-Mayer

**Metro-Goldwyn-Mayer** (MGM) është një filmstudio nga ShBA për prodhim dhe shpërndarje të filmave dhe serive të ndryshme.
Omëletë me qepë të njoma ose të thata

Qepët e grira hollë kaurdisen me yndyrë derisa të vyshken, rrihen vezët me kripën, hidhen të qepët dhe përzihen e piqen. Omëleta paloset në formë roleje.

Për 1 person :
*vezë : 1 ose 2 kokrra,
* qepë të njoma : 2 copë mesatare ose të thatë : 1 kokërr mesatare,
* lyrë 2 lugë gjelle,
* kripë, piper.
Omëletë me domate

Domatet vihen në ujë të vluar 3-4 sekonda që t'u dalë më lehtë cipa dhe grihen në kubikë të vegjël. Në një enë me yndyrë hidhen domatet, kaurdisen, shtohet kripë, piper, majdanoz dhe lihen në një anë. Në tiganin me yndyrë hidhen vezët e rrahura me pak qumësht e kripë dhe skuqen në formë pete.

Mbi petë vendosen domatet e përgatitura, mblidhet omëleta në formë roleje dhe vihet në pjatë me palosjen poshtë.

Për 1 person :
*vezë : 1 ose 2 kokrra, 
*domate : 1 kokërr mesatare,
* qumësht : 1 lugë gjelle,
* kripë, piper, majdanoz.
Vezë të ziera sallatë

Vezët zihen fort, futen në ujë të ftohtë që t'u qërohet kollaj lëvozhga, qërohen, priten në feta dhe vendosen bukur në pjatë. U hidhet sipër kripë, piper i zi i bluar, majdanoz i grirë hollë, vaj e uthull. Kjo sallatë bëhet më e shijshme në qoftë se në vend të vajit i vihet sipër salcë majoneze. Kjo sallatë zbukurohet dhe me feta domate.

Vezët mund të përgatiten dhe ndryshe. Zihen vezët surbull, ndahen përgjysëm me thikë nxirret me lugë veza e zier dhe hidhet në pjatë duke i shtuar kripë, piper, majdanoz.

Për 1 person :
*vezë 1 ose 2, 
*vaj 1 lugë gjelle,
* uthull 1 lugë gjelle,
* kripë, piper, majdanoz 2 fije.
Vezë të mbushura me sallatë ruse

Zihen vezët të forta, qërohen, ndahen përgjysmë duke i hequr të verdhën. Gjysmat e vezëve (të bardhat) mbushen me sallatë ruse të gatshme dhe sipër zbukurohen me të verdhat e vezëve të thërmuara, me majdanoz të grirë hollë dhe me copëza gogozhare.

Për 1 person :
* sallatë ruse 1 lugë gjelle,
* majdanoz 1 fije, 
* pak gogozhare.
Vezë të mbushura me salcë jeshile

Vezët zihen dhe ndahen përgjysmë duke i hequr të verdhën. E verdha e vezës thërrmohet, dhe vendoset në enë porcelani, duke i hedhur kripë, gjalpë të freskët, lëng majdanozi e lëng limoni. I përziejmë së bashku që të bëhen si pure, mund t'u hidhet dhe pak salcë majonezë. Me këtë masë mbushen vezët, zbukurohen sipër me gogozhare e majdanoz duke i vënë në pjatancë.

Shënim :

Vezët mund të mbushen edhe me salcë beshamellë, e përpunuar me të verdhat e vezëve e kaçkavall, ose me të verdhat e vezëve të përpunuara me kastraveca turshi, me salcë majonezë etj.

Për 1 vezë :
*gjalpë 1 lugë kafeje,
* lëng limoni 2 lugë kafeje, 
*majdanoz 1 tufë.
Ekspozicioni

**Ekspozicioni** është sasia e dritës e cila bie në fotomaterial brenda një intervali kohor. Mund të shprehet në këtë mënyrë: *E = I . t* (*E*-ekspozicioni, *I*-intensiteti i dritës, *t*-kohëzgjatja e ekspozicionit). Në reprofotografi, si mjete ndihmëse për caktimin e ekspozicionit përdoren dritëmatësit dhe tabelat për llogaritjen e ekspozicionit.
Julia Roberts

**Julie Fiona Roberts** lindi më 28 tetor 1967 në Atlanta, Georgia. Është një aktore amerikane dhe fituese e çmimit Academy Award. 

## Biografia 
## Filmografia 
### Film 
### Televizion 
## Lidhje të jashtme 
*
Tom Cruise

**Thomas Cruise Mapother IV** (lindi më 3 korrik 1962) është një aktor dhe producent amerikan. Ai ka marrë vlerësime të ndryshme, duke përfshirë një Honorary Palme d'Or dhe tre Golden Globe Awards, përveç nominimeve për katër Academy Awards. Filmat e tij kanë fituar mbi 5 miliardë dollarë në Amerikën e Veriut dhe mbi 12 miliardë dollarë në mbarë botën, duke e vendosur atë në mesin e aktorëve me fitime më të larta të të gjitha kohërave. Cruise mban *Rekordin Botëror Guinness* për filmat më të njëpasnjëshëm me fitime prej 100 milionë dollarësh, një arritje që u arrit gjatë periudhës 2012-2018. Një nga yjet më të mirë të bankës, ai është vazhdimisht një nga aktorët më të paguar në botë.

Cruise filloi aktrimin në fillim të viteve 1980 dhe bëri përparimin e tij me rolet kryesore në komedinë *Risky Business* (1983) dhe filmin aksion *Top Gun* (1986). Vlerësimi kritik erdhi me rolet e tij në dramat *The Color of Money* (1986), *Rain Man* (1988), and *Born on the Fourth of July* (1989). Për portretizimin e Ron Kovic në këtë të fundit, ai fitoi një Golden Globe Award dhe mori një nominim për Academy Award për Aktorin më të Mirë. Si një yll kryesor i Hollivudit në vitet 1990, ai luajti në filma të suksesshëm komercialë, duke përfshirë *A Few Good Men* (1992), *The Firm* (1993), *Interview with the Vampire* (1994), dhe *Jerry Maguire* (1996). Për këtë të fundit, ai fitoi një Golden Globe Award për Aktorin më të Mirë dhe mori një nominim të dytë për Academy Award. Performanca e Cruise si folës motivues në dramën *Magnolia* (1999) i dha atij një tjetër Golden Globe Award dhe një nominim për Academy Award për Aktorin më të Mirë Mbështetës.

Cruise më pas u vendos si një yll i filmave fantastiko-shkencor dhe aksion, shpesh duke kryer marifetet e tij të rrezikshme. Ai ka luajtur agjentin imagjinar Ethan Hunt në filmseritë *Mission: Impossible* që nga viti 1996. Filmat e tij të tjerë në zhanër përfshijnë *Vanilla Sky* (2001), *Minority Report* (2002), *The Last Samurai* (2003), *Collateral* (2004), *War of the Worlds* (2005), *Knight and Day* (2010), *Jack Reacher* (2012), *Oblivion* (2013), *Edge of Tomorrow* (2014), dhe *Top Gun: Maverick* (2022).

## Filmografia 
### Filma 
### Television 
### Vetëm producent 
* *Without Limits* (1998)
* *Elizabethtown* (2005)
* *Ask the Dust* (2006)

### Vetëm producent ekzekutiv 
* ''* (2001)
* *Narc* (2002)
* *Shattered Glass'' (2003)

## Referime
Dionis Bubani

** Dionis Bubani **(Bukuresht, 18 shtator 1926 - Tiranë, 10 shkurt 2006) qe letrar dhe përkthyes shqiptar.

## Biografia 
Lindi në Bukuresht në rrugën atëherë të quajtur "Turku", e më vonë "Malet Tatra", i biri i Gjergj Bubanit. Shkollimin fillor dhe të mesëm e kreu në Bukuresht. 

Gjatë viteve 1932-33 në Konstancë të Rumanisë Gjergji botoi gazetën patriotike "Kosova". Në vitin 1940 Dionis Bubani, së bashku me familje u kthye në Shqipëri, vendlindjen e babait të tij. Pas katër vitesh që u kthyen në Shqipër, regjimi komunist e burgosi Gjergj Bubanin, andaj Dionisi i ri u desh të kujdeset për vete dhe familjen. Ai punoj në një puntori biçikletash, shiti cigare rrugëve e nëpër kafene, por punoj edhe si kartelist, madje edhe si daktilograf në Ministrinë e Jashtme. Mëqe ishte djali i publicistit, ai filloi të merret edhe me shkrime. Në fillim punimet e veta i botoi në "Letrari i ri", dhe "Rinia", ndërsa në vitin 1946 filloi të bashkëpunon me revistën humoristike "Hosteni", redaktor i së cilës u bë më vonë.

Dinos Bubani në Tiranë studioi filologji. Gjatë punës së tij krijuese Dionis Bubani u muar me publicistikë, satirë, humor dhe letërsi për fëmijë e për të rritur, përkthime dhe me shkrimin e komedive. Për punën e tij krijuese dhe për përkthime ai u shpërblye disa herë. Ai njohu për së afërmi shumë rilindas e njerëz të shquar të kulturës sonë: Çajupin, Asdrenin, Kutelin, Poradecin, Luarasin, Kadarenë, Agollin, Godon, Grillon, Nikolla-n, Greblleshin, Man-in e shumë të tjerë, për të cilët edhe ka shkruar një vepër. Është interesant të përmendet se Dionis Bubani ka përkthyer edhe "Poemën" e Lasgush Poradecit nga rumanishtja në shqip, të cilën Poradeci e shkroi gjatë kohës kur po jepte provimin pranues në Akademin e arteve te bukura në Bukuresht. Dionis Bubani vdiq në Tiranë me 10 shkurt 2006.

## Veprat 
* "Aventurat e Çapaçulit" nëpër vend e botë / cikël librash, 
* "Dardha e ka bishtin prapa",
* "Yjet nuk shihen kurrë",
* "Çështje përsonale", "
* "Pazar i mbarë", 
* "Ujku te dentisti", 
* "Plumba dhe cianur", 
* "Maçoku dhe Patoku", 
* "Një aventurë në Tiranë", 
* "Papagalli në doganë", 
* "Poezia shqipe", 
* "Vejusha gazmore", 
* "Shaka tragjike të jetës sime", 
* "Urgjent, sekret dhe rezervat", 
* "Biçikleta me tri rrota",
* "Kërriçi prej floriri", e të tjera.

### Përkthimet 
* "Poemën" e Lasgush Poradecit, 
* "Aforizmat" e Nikolae Jorga-s, 
* "Kodi i sjelljeve të pëlqyeshme" të Ayrelia Marinesku-t, 
* "Përralla të zgjedhura nga letërsia botërore" e të tjera.

### Komeditë 
* "Armiku i grave", 
* "Bileta e llotarisë", 
* "Kandidati i shkencave", 
* "Milioner pa asnjë kacidhë" libreton, 
* "Zarf i hapur", 
* "Skena dhe prapaskena" (pamflete dhe fejtone). 

### Tekstet e këngëve 
* "Fëmija i parë" kushtuar lindjes se djalit te Odhise Grillos, Kostandin Grillo
* "Mos më qorto", 
* "S'di të vallëzoj", 
* "Sot mbush 20 vjeç", 
* "Kur jam pranë teje", 
* "Mjekut të ri", kushtuar bashkeshortes se Odhise Grillos, Dr. Vangjelo Grillo
* "Të pajtohemi" e të tjera.

## Referimet
Presidenti i Kosovës

**Presidenti i Kosovës**, zyrtarisht **Presidenti i Republikës së Kosovës**, është kreu i shtetit dhe përfaqësuesi kryesor i Republikës së Kosovës brenda dhe jashtë vendit. Kohëzgjatja e mandatit është pesë vjet dhe zgjedhja bëhet nga Kuvendi i Kosovës me votim të fshehtë dhe duhet të marrë votat e dy të tretave e votave të deputetëve. Nëse nuk merr votat e dy të tretave të deputetëve në dy raundet e para, në raudin e tretë zgjedhet me votat e gjysmës së deputetëve.

## Historia e Presidencës 
Presidenti i parë i Kosovës ishte Ibrahim Rugova i zgjedhur në vitin 1992. Pas vdekjes së Rugovës, u zgjodh kryetar Fatmir Sejdiu me 10 shkurt 2006. Ndërsa është rizgjedhur në këtë post në janar të vitit 2008, me mandate pesëvjeçar. Sejdiu dha dorëheqje në vitin 2010 pasi gjykata kushtetuese konstatoi se kishte shkelur seriozisht kushtetuten e vendit.

Pas marrjes së postit të kryetarës më 6 prill 2011, presidentja Atifete Jahjaga formojë kabineti e parë të saj me përbërjen: Ibrahim Berisha në funksion të këshilltarit për arsim, shkencë dhe kulturë; Isa Mustafa në funksion të këshilltarit për ekonomi; Vjosa Osmani në funksionin e shefës së stafit të Presidentes së Republikës; Xhavit Beqiri në funksion të këshilltarit për media dhe në funksion të zëdhënsit; Naim Jerliu në funksion të këshilltarit politik; Shqipe Mjekiqi në funksinon të këshilltarës për Integrim Evropian; Korab R. Sejdiu në funksion të këshilltarit ligjor; Berim Ramosaj në funksion të këshilltarit për ekonomi; dhe Ilaz Pireva në funksion të këshilltarit politik për pushtet lokal.

Pas mbarimit të mandatit të Jahjagës, kryetar u zgjodh Hashim Thaçi. Ai fitoi me 71 vota në raundin e tretë pasi që në dy raundet e para nuk arriti të sigurojë dy të tretat e votave të deputetëve. Zgjedhja e tij u kundërshtua ashpër nga partitë opozitare të cilat dy herë radhazi ndërprenë seancën e kuvendit duke hedhur gaz lotsjellës. Në 5 nëntor 2020 dha dorëheqje për shkak të konfirmimit të aktakuzës nga Haga.

## Lista e Kryetarëve 
; Partitë

  

## Referime 
## Literatura 
## Shih dhe 
* Shpallja e Pavarësisë së Kosovës
Denzitometria

**Denzitometria** merret me matjen e dendësisë së zezshmërisë në shtresat fotografuese. Në negativat dhe pozitivat fotografikë matet dendësia difuzive, kurse në letrat fotografike dendësia reflektive. Mjet për matjen e dendësisë së zezshmërisë në origjinale transparente dhe reflekse, si dhe në kopje të fotografuara është *denzitometri*.

## Denzitometri 
parapamje|250px|Pjesët kryesore dhe mënyra e matjes me denzitometër në baza transparente (film) dhe reflekse (foto në letër): (1) Burimi i dritës, (2) Blenda, (3) Pasqyra, (4) Prova, (5) Modeli për matje, (6) Beobashteri, (7) Mikroamperemetri, (8) Fotodiodat
parapamje|250px|Aufsicht-Densitometri
**Denzitometri** kryesisht përbëhet nga burimi i dritës, fotoelementit dhe mjetit për matje. 
Mënyra e matjes së dendësisë së zezshmërisë është si vijon: drita depërton nëpër vrimë deri në film (negativ apo pozitiv) në të cilin caktohet dendësia. Një pjesë e dritës absorbohet, kurse pjesa tjetër depërton deri në fotoçelulë në të cilën formohet fotorryma proporcionale me intensitetin e dritës që bie në atë mjet. Edhe pse rryma e intensitetit të dobët, ajo e lëviz shkallën në galvanometrin e ndjeshëm, në të cilën shkallë lexohet dendësia e zezshmërisë. Te denzitometrat bashkohorë, leximi bëhet në mënyrë digjitale.

Dendësia optike është rezultat i errësirës së një fotografie të zhvilluar dhe mund të shprehet absolutisht si numri i pikave të errëta (d.m.th., kokrrat e argjendit në filmat e zhvilluar) në një zonë të caktuar, por zakonisht është një vlerë relative, e shprehur në një shkallë.

Meqenëse dendësia zakonisht matet nga zvogëlimi i sasisë së dritës që shkëlqen përmes një filmi transparent, quhet gjithashtu absorbimiometria, masa e përthithjes së dritës përmes mediumit. Pajisja matëse përkatëse quhet densitometër (absorptiometer). Logaritmi dekadik (bazë-10) i reciprocit të transmetencës quhet absorbimi ose dendësia.

DMax dhe DMin i referohen densitetit maksimal dhe minimal që mund të prodhohet nga materiali. Dallimi midis të dyve është diapazoni i densitetit. Gama e densitetit lidhet me diapazonin e ekspozimit (varg dinamik), që është diapazoni i intensitetit të dritës që përfaqësohet nga regjistrimi, nëpërmjet kurbës Hurter Driffield. Në kontekstin e fotografisë, diapazoni dinamik shpesh matet në "ndalesa", që është logaritmi binar i raportit të ekspozimeve më të larta dhe më të ulëta të dallueshme; në një kontekst inxhinierik, diapazoni dinamik zakonisht jepet nga logaritmi i tij dekadik i shprehur në decibel.
Vajguri

**Vajguri**, ose **parafina**, është një lëng hidrokarbur i djegshëm që rrjedh nga nafta. Përdoret gjerësisht si lëndë djegëse në aviacion, si dhe në amvisëri. Emri i saj rrjedh nga κηρός (*kērós*) që do të thotë "dylli", dhe u regjistrua si markë tregtare nga gjeologu dhe shpikësi i Nova Scotia Abraham Gesner në 1854 përpara se të evoluonte në një markë të përgjithshme. Nganjëherë shkruhet vajguri në përdorim shkencor dhe industrial.

Vajguri përdoret gjerësisht për të fuqizuar motorët reaktiv të avionëve (karburant reaktiv), si dhe për disa motorë raketash në një formë shumë të rafinuar të quajtur RP-1. Përdoret gjithashtu zakonisht si lëndë djegëse gatimi dhe ndezëse, dhe për lodra zjarri si p.sh. Në pjesë të Azisë, vajguri përdoret ndonjëherë si lëndë djegëse për motorë të vegjël jashtë apo edhe motoçikleta. Konsumi i përgjithshëm botëror i vajgurit për të gjitha qëllimet është i barabartë me rreth 5,500,000 fuçi në ditë që nga korriku 2023.

Termi "vajguri" është i zakonshëm në pjesën më të madhe të Argjentinës, Australisë, Kanadasë, Indisë, Zelandës së Re, Nigerisë dhe Shteteve të Bashkuara, ndërsa termi parafinë (ose një variant i lidhur ngushtë) përdoret në Kili, Afrikën Lindore, Afrikën e Jugut, Norvegjia dhe Mbretëria e Bashkuar. Termi "vaj i llambës", ose ekuivalenti në gjuhët lokale, është i zakonshëm në shumicën e Azisë dhe Shteteve të Bashkuara Juglindore, megjithëse në Appalachia, ai zakonisht quhet gjithashtu "vaj qymyri".

Në mënyrë konfuze, emri "parafinë" përdoret gjithashtu për t'iu referuar një numri nënproduktesh të dallueshme të naftës përveç vajgurit. Për shembull, parafina e lëngshme (e quajtur vaj mineral në SHBA) është një produkt më viskoz dhe shumë i rafinuar i cili përdoret si laksativ. Dylli i parafinës është një lëndë e ngurtë dylli e nxjerrë nga nafta.

Për të parandaluar konfuzionin midis vajgurit dhe benzinës (benzinës) shumë më të ndezshme dhe të paqëndrueshme, disa juridiksione rregullojnë shenjat ose ngjyrosjet për kontejnerët që përdoren për ruajtjen ose shpërndarjen e vajgurit. Për shembull, në Shtetet e Bashkuara, Pensilvania kërkon që kontejnerët portativë të përdorur në stacionet e shërbimit me pakicë për vajgurin të kenë ngjyrë blu, në krahasim me të kuqe (për benzinë) ose të verdhë (për naftë).

Organizata Botërore e Shëndetësisë e konsideron vajgurin si një lëndë djegëse ndotëse dhe rekomandon që "qeveritë dhe praktikuesit të ndalojnë menjëherë promovimin e përdorimit të saj në shtëpi". Tymi i vajgurit përmban nivele të larta të grimcave të dëmshme dhe përdorimi i vajgurit në shtëpi lidhet me rreziqe më të larta të kancerit, infeksioneve të frymëmarrjes, astmës, tuberkulozit, kataraktave dhe rezultateve të pafavorshme të shtatzënisë.

## Shiko edhe 
* Nafta
* Nafta e papërpunuar
* Benzina
* Gazi natyror

## Referime 
**

**
NDB

**Radiokompasi** (ang. Non-directional beacon apo **NDB**; sinjalizues jo-direkcional) është një stacion transmetues i radios në një pozitë të njohur, i cili përdoret si ndihmë për navigim në aviacion apo detari. ICAO ka standardizuar shtrirjen frekuencave të radio valëve në mes 190 kHz dhe 1750 kHz. Çdo transmetues NDB identifikohet nëpërmjet dy apo tri shkronjave të transmetuara në kodin e morsit. Radiokompasi po zëvendësohet me navigimin  nëpërmjet sistemeve VOR apo GPS, edhe pse  radiokompasi mbetet sistemi më i përdorur sot.

## Mënyra e operimit
thumb|right|200px|Një stacion NDB në Gjermani.

Navigimi me radiokompas kryhet me ndihmën e dy pjesëve: gjetësi automatik i drejtimit (ang. Automatic Direction Finder apo ADF) është pajisja që mbahet nga operuesi në aeroplan dhe detekton sinjalin NDB, dhe transmetuesi NDB që gjendet në një vendndodhje statike të njohur gjeografike.

Pajisja ADF përdor një selenoid rrotullues për të përcaktuar drejtimin e sinjalit prej NDB-së. Drejtimi i stacionit NDB vizatohet në instrumentin e pilotit, të cilën ai pastaj mund ta ndjek duke e kthyer hundën e aeroplanit në drejtim të gjilpërës. Ndjekja e valëve NDB komplikohet kur ka erëra nga anash të cilat mund ta zhvendosin avionin nga valët.

Sistemi ADF-NDB përdorët edhe në gjetjen e pilotit në rast katapultimi prej aeroplanëve ushtarak apo gjetjen a aeroplanëve të rrëzuar.

## Rrugët 
Valët NDB transmetohen në drejtime të caktuara nga autoritetet rregullative të një regjioni të cilat pastaj ndiqen nga pilotët duke krijuar kështu rrugë në qiell. Këto rrugë ajrore tregohen në harta aeronautike. Radiokompasi mund të përdorën edhe për të ndihmuar arritjen në aeroport apo për të lajmëruar largësinë nga pista gjatë uljeve ILS.

Ndjekja e valëve të caktuar të NDB-së i lejon pilotit njohjen e vendndodhjes së aeroplanit vetëm si diku përgjatë atij vektori të krijuar nga stacioni që ndiqet.  Me kryqëzimin (triangulimin) e dy vektorëve nga dy stacione të ndryshme të NDB-së, vendndodhja mund të dihet më saktësisht.

## Shiko edhe
*ILS
*IFR
*VFR
*VOR
*GPS
Musaka patate me qepë

Për 4-5 persona duhen :

*Patate 1 kg,
*qepë 5-6 kokrra mesatare, 
*yndyrë 3-4 filxhane kafeje,
*domate 4-5 kokrra ose 1 lugë gjelle salce
*kripë, piper, dafinë.

Për salcën e bardhë duhen :

Gjalpë 1 lugë gjelle, miell 1 lugë gjelle, qumësht 1 gote caji, vezë 1 kokërr, kackavall ose djathë të thërmuar një lugë gjelle.

Patatet me madhësi mesatare qërohen, lahen dhe priten në feta të rrumbullakta, me trashësi 5-7 mm. Patatet skuqen derisa të krijohet një kore e lehtë. Qepa e prerë në formë gjysmërrethi skuqet me yndyrë në zjarr të javashëm në menyrë që të mos digjet, por të zbutet. Këtu hidhen domate të qëruara në copa kubike, pak salcë, vazhdon kaurdisja edhe pak, shtohet kripë, piper flete dafine. Në tavën e lyer me yndyrë shtrohet një shtresë patatesh të skuqura, mbi to gjysma e qepës, përsëri nje shtresë tjetër patatesh dhe pastaj pjesa tjeter e qepës. Mbi këto prapë shtrohet një pjesë patatesh. Në një enë kaurdiset miell me pak gjalpë, shuhet me gjumësht, përzihet mirë derisa të marrë valë, hidhet kripë dhe lihet masa të trashet. Hiqet nga zjarri ftohet pak dhe perzihet me vezë. Salca e përgatitur hidhet mbi musakanë, spërkatet me gjalpë dhe djathë kackavall. Tava vihet në furrë për tu pjekur për 30 minuta.
Libërlidhja

parapamje|Një libërlidhës
parapamje|Mbajtës i llojit të libërlidhësit
**Libërlidhja** është njëra nga degët e përpunimit grafik në të cilën libri prodhohet në mënyrë masive dhe me lidhje të ndryshme. Kësaj i takon edhe procesi i galanterisë, ku në formë gjysëm industriale apo industriale punohen lidhjet cilësore të hartave, katalogjeve, albumeve për fotografi dhe për pulla, lidhje vetjake për ekspozita, etj. Lënda e parë në libërlidhje është letra, duke përfshirë edhe kartuçin e lepenkën, ku mund t'u jepet shtesë shtresimeve, me llakim dhe plastifikim në sipërfaqe me anë të folive të aluminit dhe të plastikës.
VOR

thumb|Treguesi VOR mekanik

VOR-i është një sistem i navigimit ajror i cili e emiton një sinjal elektrik prej një sinjalizuesi në toke. Sinjali, i cili kapët nga aeroplani, e jep këndin e aeroplanit në relacion me veriun magnetikë. Sistemi VOR (ang. VHF omnidirectional range) e bënë të mundshme ndjekjen e rrugëve që kalojnë në mënyrë rrezore përreth stacionit VOR. Informacioni që i prezantohet pilotit është në formën e një gjilpëre në aparatin OBS (ang. Omni Bearing Selector), e cila tregon ndryshimin (apo përputhjen) nga rruga e zgjedhur. 

## Metoda e Punës
Stacioni në tokë përdore një kanal 50 kHz i cili i caktohet në brezin frekuencor VHF (108-118 MHz). VOR është nën mëshirën e pengesave në atmosferë si jonosfera apo retë. Valët VHF udhëtojnë pa u lakuar, që mundëson matjen e këndit,  por edhe efektiviteti i tyre është i limituar në mes 25–130 milje detare (46–240 km).

Stacioni tokësor emiton sinjale në polarizim horizontal me modulim si vijon: 
#Sinjal të vazhdushëm referimi për fazën - frekuenca 30 Hz; 
#Sinjal të ndryshueshëm nëpërmjet komutacionit – frekuenca 30 Hz; 
#Sinjal identifikimi – frekuenca 1.020 Hz; përbëhet nga dy apo tri shkronja të transmetuara çdo 5 sekonda në kodin Mors.; 
#Informacione me zë në ndonjë rast – frekuenca  300-3.000 Hz. 

Me kombinimin e fazave të sinjalit të parë dhe të dytë, arrihet gjetja e këndit në krahasim me polin magnetik. Instumenti OBS pastaj emiton një frekuencë të njëjt me këndin që e ka zgjedhë piloti i cili krahasohet me këndin e marrë prej stacionit VOR dhe tregohet ndryshimi nëpërmjet gjilpërës. 
thumb|Stacion VOR/D bashkë me DME

VOR/D përdorë efektin Dopler. Sinjali transmetohet nga 48 antena të vendosura në rreth me rreze 6.8 m, sinjalet e të cilave komutohen në një ekuivalencë prej 30 rrotullimesh në sekondë. Shpesh stacionet VOR dyzohen me stacione DME (Distance Measuring Equipment; pajisje për matjen e distancës) e cila ja mundëson pilotit të përcaktoj jo vetëm këndin në krahasim me stacionin e zgjedhur, por edhe distancën direkt (të pjerrët) që e ndanë nga stacioni VOR-DME, duke dhënë kështu një pozitë mjaft të saktë të avionit në hapësirë. Nëse nuk ka DME, atëherë është e nevojshme kapja e sinjaleve nga dy stacione për të gjetur vendodhjen.

## Shiko edhe
*ILS
*NDB
*GPS
*IFR
*VFR
Zogj të tiganisur me domate

Zogjtë pastrohen nga puplat, përcëllohen, u hiqen të brendshmet, lahen dhe priten në katër pjesë. Çdo copë kalohet në miell dhe skuqet nga të dyja anët në tigan me gjalpë, pastaj hidhen domate të qëruara dhe të prera në kubikë të vegjël, kaurdisen pak, shuhen me verë, hidhet kripë, piper i zi dhe pak ujë.

Lihen në zjarr të mbuluar me kapak 10-15 minuta dhe pastaj vendosen në pjatë, mbi to hidhet lëngu i vet dhe anës garniturë me patate të ziera të kaluara në tigan me gjalpë. Pastaj hidhet majdanoz i grirë hollë.

Për 4-5 persona duhen :
*zogj 500-600 g, 
*miell 1 lugë gjelle,
* domate 2-3 kokrra,
* verë një filxhan kafeje,
* gjalpë 50 g,
* kripë, piper i zi, majdanoz i grirë hollë, patate sipas dëshirës.
Agnesa Vuthaj

**Agnesa Vuthaj** është e lindur më 8 shkurt, 1986 në Istog Ajo është fituese e Konkurseve të Bukurisë Miss Kosova 2003 dhe Miss Albania 2004. Agnesa Vuthaj është biznesmene dhe themeluese e Agnesa Vuthaj Fashion si dhe Agnesa Vuthaj Association. Është  qytetare nderi e Xishuangbanna (Kinë) si dhe amabsadore nderi e Tajlandës. Agnesa poashtu ishte finaliste në Dancing with the Stars Albania 2011. Ajo gjithashtu ka marrë çmim mirënjohjeje prej Rotary International, për përkrahjen e Rotary Club Prishtina, për angazhim bamirësie për Kliniken Pediatrike të QKUK-së.

Agnesa është njëra ndër femrat e pakta shqiptare, e cila disa herë është zgjedhur nga Media Shqiptare si njëra ndër femrat më me ndikim.

## Jeta Personale 
Agnesa Vuthaj është e lindur më 8 shkurt 1986, në Istog, Kosovë. Ajo jeton dhe vepron në Prishtinë, Kosovë. Pasi që ajo fito titullin Miss Kosova 2003, dhe Miss Albania 2004, nuk u bë vetëm e famshme dhe e suksesshme, por edhe shumë e dashur për popullin shqiptar. Në vitin 2005 ajo themeloi shoqatën Agnesa Vuthaj Association, e cila është organizuese zyrtare e Konkurstit të Bukurisë "Miss Kosova". Në bashkpunim me fotografin e mirënjohur Fadil Berisha, Agnesa Vuthaj Association ka licensen që ta përfaqësojë Kosoven dhe Shqipërinë në Konkursin Miss Universe, konkurs ky, i cili është në pronësi Donald Trump. Agnesa Vuthaj ka përfunduar studimet për Komunikim Masiv në Universitetin AAB si dhe Shkenca Politike

## Kariera 
Agnesa Vuthaj filloi karrierën e saj në Pejë, ku u kurorëzua Miss Peja 2003. Pastaj mori pjesë në Konkursin Miss Kosova, të cilin e fitoi dhe u bë Miss Kosova 2003. Pastaj mori pjesë në Konkursin Miss Albania, ku fitoi titullin Miss Albania 2004. Pas kësaj ajo përfaqësoj Shqipërinë në Miss World 2004 në Kinë dhe në Miss Universe 2005 në Tajlandë. Në vitin 2007 ajo përfaqësoi Lindjen e Mesme në Konkursin Top Model of the World. Agnesa poashtu ishte juri në Konkursin Miss Earth 2009. Ajo gjithashtu është Drejtoreshë Nacionale për Miss Earth Kosova qe nga viti 2008, dhe Miss Earth Albania që nga viti 2013. Agnesa Vuthaj ka pasur paraqitje ne media të ndryshme kombëtare dhe nderkombëtare, Tv, radio, gazeta, revista, etj.

## Agnesa Vuthaj Association 
Agnesa Vuthaj Association është organizuese zyrtare e Konkursit të Bukurisë "Miss Kosova". Kjo ndërmarrje e posedon licensën për përfaqësimin e Kosovës dhe Shqipërisë në Konkursin "Miss Earth“.

Në  bahskpunim me fotofrafin e mirënjohurt internacionalisht Fadil Berisha, Agnesa Vuthaj Association posedon licensën për përfaqësimin e Kosovës dhe Shqipërisë në Konkursin "Miss Universe".

## Agnesa Vuthaj Fashion 
Agnesa Vuthaj Fashion është një butik ekskluziv për femra. Kjo ndërmarrje shet rroba te kualitetit të lartë si dhe fustane unike të punuara me dorë. Fustanet unike janë të dizajnuara nga Agnesa Vuthaj Fashion. Secili fustan qepet nga një rrobaqepëse profesionale dhe me përvoje. Deri në përfundim të një fustani nevojiten deri 52 ditë pune. 
Dyqani gjendet në Qendren Tregtare „Grand Store“ në Prishtinë, Kosovë.

## Lidhje të jashtme 
* Biografia në Miss World.tv
Kontrasti

**Kontrasti** vjen nga frëngjishtja *contraste* : *ndryshim i madh*, *kundërshti*.  Kontrasti ndërtohet duke vene përballe në mënyre te theksuar dy karaktere njerëzore, dy sende a dukuri, por duke kundërvene figura a tablo te tera, jo ane ane te veçanta, si te antiteza.

Kontrasti tregon një kundërshti te fuqishme, një skajshmëri te dyfishte.  Ajo që i jep fuqi me te madhe kontrastit është se figurat vihen afër njëra-tjetrës.  Midis antitezës dhe kontrastit nuk ka kufij te prere.

Për shembull :

Në romanin në vargje te Aleksander Pushkinit - Eugjen Onjegin, heroit kryesor Onjeginit, që është i matur e gjakftohte, i vihet përballe një shok gjaknxehte e shume i rrëmbyer siç është Lenski.

Ja një shembull kontrasti nga letërsia shqiptare :

: Kur nenat tona halleshumta
: mbështetnin kokat sipër trungut,
: ajo porosiste në vende te huaja
: kolltukë te modës me te fundit.
:   
: Kur nenat tona stomak boshe
: punonin njëzet ore në dite,
: ajo urdhëronte një shërbëtore
: ta krihte me krehër te florinjte.
: 
: (Ndoc Gjetja - Kontrast)

Për te dyja strofat, dy vargjet e para janë në kontrast me vargun e trete e te katërt.
Pulë me lëng

Pula pritet në thela, mund të përdoren edhe pjesët e mbetura mbasi janë hequr filetat, kaurdiset në tenxhere me yndyrë së bashku me qepët e grira hollë, shtohet miell, kaurdiset pak, shuhet me verë dhe pas pak shtohen domate ose salcë. Kaurdisen për 5 minuta, i hidhet ujë derisa të mbulohen thelat, shtohet kripë, piper e dafinë dhe zihet në zjarr të ngadalshëm derisa të jetë gati. Gjatë ndarjes në pjata spërkatet me majdanoz të grirë hollë dhe hudhra të shtypura sipas dëshirës.

Për 4-5 persona duhen :
* pulë 500 g, 
* yndyrë 3-4 lugë gjelle, 
* verë 2 lugë gjelle, 
* domate 3-4 kokrra ose salcë 1 lugë gjelle,
* miell 1 lugë gjelle,
* qepë 1 kokërr,
* kripë, piper i zi, 
* dafinë 1 fletë,
* hudhra 3-4 thelpinj, 
* majdanoz.
Gjetja e Nemos

**Finding Nemo** (sq: **Gjetja e Nemos**) është një film aventuresk komedi-dramë i animuar kompjuterik amerikan i vitit 2003 i prodhuar nga Pixar Animation Studios për Walt Disney Pictures. Me regji nga Andrew Stanton me bashkëdrejtim nga Lee Unkrich, skenari u shkrua nga Stanton, Bob Peterson dhe David Reynolds nga një tregim i Stanton. Në film luajnë zërat e Albert Brooks, Ellen DeGeneres, Alexander Gould, Willem Dafoe dhe Geoffrey Rush. Tregon historinë e një peshku klloun tepër mbrojtës të quajtur Marlin (Brooks), i cili, së bashku me një tang mbretëror blu të quajtur Dory (DeGeneres), kërkon për djalin e tij të zhdukur Nemo (Gould). Gjatë rrugës, Marlin mëson të marrë rreziqe dhe pajtohet që Nemo të kujdeset për veten.

Paraprodhimi i filmit filloi në fillim të vitit 1997. Frymëzimi për "Gjetja e Nemos" erdhi nga përvoja të shumta, duke u kthyer në fëmijërinë e Stantonit, kur atij i pëlqente të shkonte te dentisti për të parë rezervuarin e peshkut, duke supozuar se peshqit ishin nga oqeani dhe kërkonin për të shkuar në shtëpi. Për të siguruar që lëvizjet e peshkut në film ishin të besueshme, animatorët morën një kurs përplasjeje në biologjinë e peshkut dhe oqeanografinë. Thomas Newman kompozoi partiturën për filmin.

Premiera në Los Anxhelos më 18 maj, Finding Nemo u shfaq në kinematë në Shtetet e Bashkuara më 30 maj 2003. Me daljen e tij, ai mori një vlerësim të gjerë nga kritikët, të cilët vlerësuan elementet vizuale, skenarin dhe personazhet që janë cituar si qesharakë. si për shikuesit e rinj të filmit ashtu edhe për prindërit e tyre. Ai gjithashtu u bë filmi i animuar me fitimet më të larta në kohën e publikimit të tij dhe ishte filmi i dytë me fitimin më të lartë të vitit 2003, duke fituar një total prej 871 milion dollarësh në mbarë botën deri në fund të shfaqjes së tij fillestare në teatër. Filmi u nominua gjithashtu për tre çmime Oscar, duke fituar një për filmin më të mirë të animuar, duke u bërë filmi i parë i Pixar që e bën këtë.

Finding Nemo është titulli më i shitur i DVD-së i të gjitha kohërave, me mbi 40 milionë kopje të shitura që nga viti 2006, dhe ishte filmi më fitimprurës me vlerësimin G i të gjitha kohërave përpara se ta kalonte vetë Pixar Toy Story 3. Filmi u rilançua në 3D në vitin 2012. Në vitin 2008, Instituti Amerikan i Filmit e quajti atë si filmin e 10-të më të madh të animuar amerikan si pjesë e 10 listave të tyre Top 10. Një vazhdim, Finding Dory, u publikua në qershor 2016.

## Shiko edhe 
## Referime
Lakër e bardhë e zier

Lakra pastrohet nga gjethet e dëmtuara, pritet në 4 pjesë, hiqen koçanët, shpëlahet dhe zihet në ujë të vluar me kripë, pastaj kullohet, pritet në copa katrore, spërkatet me vaj e uthull dhe nxirret si sallatë.

Për 4-5 persona duhen :
*1 kokë lakër 500-600 g,
* vaj 4-5 lugë gjelle,
* uthull 2 lugë gjelle, 
* kripë.
Lulelakër e skuqur me vezë

Lulelakra zihet, ndahet në degë të vogla, spërkatet me kripë, piper, djathë kaçkavall të grirë ose djathë të bardhë të thërrmuar, kalohet në miell, vezë të rrahura dhe skuqet nga të dyja anët.

Për 4-5 persona duhen :
*lulelakër : 1 kg,
* miell : 1 lugë e gjysmë gjelle,
* vezë : 3 kokrra, 
*djathë : 2 lugë gjelle,
* vaj për skuqje : 2 filxhanë kafeje, 
*kripë, piper.
Telekomanduesi

thumb|Telekomanduesi

**Telekomanduesi** apo **telekomanda** është një mjet që me një lidhje teli komandon një sistem elektronik.

Mjeti elektronik me të cilin nga një largësi prej 5 deri 20m bëhet komandimi i aparateve apo sistemeve të tjera elektronike. Në fabrika të ndryshme përdoren për të lëvizur makina e gjësende të ndryshme si vinüet për ngritjen e ngarkesave. 

## Historia 
Telekomanduesi i televizorit është shpikur në vitin 1948 në ShBA dhe ishte i lidhur me një tel për aparatin dhe nëpërmjet tij bëhej ndryshimi i fotografisë së televizorit. Në vitin 1950 firma amerikane "Zenith" prodhon një telekomandus me të cilin komandoheshin të gjitha funksionet e aparatit. Këtij telekomanduesi ju dha emri "Lazy Bones" mirëpo edhe ky ishte i lidhur me një tel me aparatin.

Pesë vite më vonë komanduesi "Flashmatic" del në shitje dhe me të bëhej komandimi i funksioneve të televizorit nga largësia me rreze. Mirëpo shpesh përdorimi i tij ditën nuk funksiononte. Kështu një vit më vonë 1956 u zëvendësua "metoda e dritës" me teknikën e ultrazërit. Aparati i tillë u konstruktua nga austriaku Robert Adler. 

Nga e kaluara e deri tani shpesh ky termë përdoret edhe komanduesit infrarot të televizorit.

## Shiko edhe 
* Televizori

## Referime
Patate të ziera me gjalpë

* Patatet, veçanërisht të rejat, qërohen, shpëlahen dhe ato të mëdhatë priten në copa në mënyrë që të jenë afërsisht në një madhësi dhe hidhen në tenxhere me ujë të vluar me kripë. Sasia e ujit duhet të jetë aq sa ato të mbulohen. Zierja bëhet në zjarr të javashëm, për 25-30 minuta. Kur patatet të jenë zbutur i derdhet uji dhe ena, përsëri e mbuluar me kapak, mbahet mbi zjarr edhe 5-6 minuta, në mënyrë që patatet të thahen pak dhe të zbuten në brendësi pa u thërrmuar.
:Patatet e nxehta vendosen në pjatë dhe sipër u hidhet gjalpë i shkrirë, kopër e grirë hollë ose majdanoz. Patatet e ziera mund të jepen të veçanta ose si garnityrë për gjellët me mish, peshk etj. Këto lloj patatesh mund të bëhen me qepë e domate të skuqura, të cilat hidhen përsipër. Në këtë rast mund të përdoret dhe vaj.

:Për 4-5 persona duhen:
:patate 1.5 kg, gjalpë 2 lugë gjelle, kripë, erëza.
Lista e filmave më të suksesshëm

Kjo është **lista e filmave më të suksesshëm**. 

## Filmat më të suksesshëm 
## Referime 
## Shiko edhe 
* Lista e filmave sipas fitimit
* Lista e filmave sipas buxhetit
* Internet Movie Database

## Lidhje të jashtme 
* *The Numbers* - çarti të gjithë kohës botrore 
* * IMDB* - çarti të gjithë kohës botrore 
* *Box Office Mojo*